Na temelju članka 118. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 u svezi s člankom 34. Zakona o fiskalnoj odgovornosti (NN br. 111/18) , te Pravilnika o načinu korištenja vlastitih prihoda proračunskih korisnika Ličko-senjske županije i članka 58. Statuta OŠ „Anž Frankopan“ Kosinj Školski odbor na sjednici održanoj 23. prosinca 2020.god donosi

**PRAVILNIK**

**O OSTVARIVANJU I KORIŠTENJU VLASTITIH PRIHODA**

**Članak 1.**

Ovim Pravilnikom o ostvarivanju i korištenju vlastitih prihoda ( u daljnjem tekstu: Pravilnik) pobliže se uređuju proceduralna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, županije, grada, općine, namjenske prihode, pomoći i donacije.

Riječi i pojmovi koji imaju rodno značenje korišteni u ovom dokumentu odnose se jednako na oba spola (muški i ženski) i na oba broja ( jedninu i množinu), bez obzira na to jesu li korišteni u muškom ili ženskom rodu, odnosno jednini ili množini.

**Članak 2.**

Sukladno članku 52.Zakona o proračunu (NN br. 87/8, 136/12 i 15/15) vlastitim prihodima

smatraju se prihodi koje Škola ostvari od obavljanja poslova na tržištu u tržišnim uvjetima.

**Članak 3.**

Škola ostvaruje vlastite prihode temeljem jedne od sljedećih aktivnosti:

* najma školskog prostora i opreme
* donacijama (novcu i naravi)
* prikupljanjem starog papira
* prodajom proizvoda učeničke zadruge
* uplatama roditelja za prehranu/izlete/ekskurzije/osiguranje učenika
* obavljanjem ostalih poslova na tržištu i u tržišnim uvjetima

**Članak 4.**

Primljena sredstva utvrđena u članku 3. ovoga Pravilnika Škola je dužna koristiti na sljedeći način.

1. Najam školskog prostora – sredstva ostvarena za najam prostora Škola koristi za nabavku i unapređenje odgojno obrazovnog procesa, te podmirenje obveza nastalih zbog korištenja školskog prostora.
2. Donacije - Škola može primiti donaciju u novcu i dužna ju je koristiti za namjene za koje je dana, odnosno za namjene koje je odredio donator, što se specificira ugovorom o donaciji, osim ako svrha donacije nije u suprotnosti s obrazovnom i odgojnom funkcijom Škole.

Škola može primiti donaciju u naravi ako se može koristiti u odgojno – obrazovne svrhe. Primitak donacije u naravi potvrđuje povjerenstvo koje ima tri člana koje imenuje ravnatelj škole. Jedan član povjerenstva je voditelj računovodstva.

Ako donacija u naravi nema potrebnu dokumentaciju iz koje bi se mogla utvrditi financijska vrijednost povjerenstvo će izvršiti procjenu temeljem podataka kojima raspolaže.

1. Prikupljanje starog papira - prihodi ostvareni iz navedene aktivnosti utrošit će se u svrhu poboljšanja nastavnog procesa (kupnja pomagala za nastavu, i ostale aktivnosti

kojima se poboljšava nastavni i odgojni proces)

1. Prodaja proizvoda učeničke zadruge - sredstva prikupljena organizacijom prodajnih sajmova koji mogu biti humanitarnog karaktera, te radi pokrivanja troškova vezanih uz nastavni proces Škole (izleti i sl.) koriste se isključivo za tu svrhu koja je određena Kurikulumom škole.
2. Uplata roditelja prehranu/izlete/ekskurzije/osiguranje učenika - navedena primljena sredstva koje Škola ostvari temeljem navedenih aktivnosti koriste se za podmirivanje isključivo istih za koje su navedena.

**Članak 5.**

Vlastiti prihodi ostvareni u tekućoj godini koji se ne utroše za pokrivanje troškova sukladno ovome Pravilniku u toj godini prenese se u sljedeću proračunsku godinu za podmirenje iste vrste troškova.

**Članak 6.**

Škola je dužna vlastite prihode evidentirati sukladno propisima kojima se uređuje proračunsko računovodstvo.

**Članak 7.**

Ovaj Pravilnik stupa na snagu danom objave na oglasnoj ploči Škole.

Klasa:012-03/20-01-3

Urbroj:2125/32-20-01-1

U Kosinju, 23.12.2020.god.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mirjana Prša

Ovaj Pravilnik objavljen je na oglasnoj ploči Škole dana 24. prosinca 2020.god. te je stupio na snagu istog dana.

Ravnateljica:

\_\_\_\_\_\_\_\_\_\_\_\_\_\_\_\_\_\_\_

Zrinka Vukelić, dipl. uč.